Адвентистка агенция за помощ и развитие
Адвентистката агенция за помощ и развитие (), съкратено ААПР или АДРА (ADRA), e световна адвентистка благотворителна организация за развитие и помощ. Нейното седалище е в гр. Силвър Спринг, щата Мериленд, САЩ.

Дейности 
 Икономическо развитие
Помощ с цел даване възможност на отделни личности и на бедни семейства да подобрят качеството на живота си чрез обучение за извършване на дадена дейност или чрез придобиване на занаят.
 Изхранване
Програми, насочени към разрешаване на глобалния проблем за глада. Дейности с цел увеличаване на добивите, напояване, залесяване и всякакви други селскостопански начинания, имащи за цел увеличаване доходите на хората.
 Здравеопазване
Подобряване здравето на хората чрез медицинска помощ и превантивна медицина.
 Хуманитарна помощ при бедствия
Спешна помощ за жертвите на природни и предизвикани от човека бедствия. Осъществяване на краткосрочни и дългосрочни програми за изхранване на бежанци, както и грижи за медицинското им обслужване, снабдяване с вода, храна и подслон.
 Образование
Оказване на помощ чрез образователни програми, насочени предимно към децата и жените, с цел да се преодолее неграмотността им.

История 
Световната адвентистка благотворителна организация АДРА е създадена през 1914 г. от доброволци, решили да подпомогнат изпадналите в беда свои събратя. Постепенно дейността се разширява и заема място сред най-големите световни хуманитарни организации. Особено след 1980 г. АДРА е сред най-дейните членове на семейството на хуманитарните организаации с приоритет в дейността. Тя подпомага бедстващи райони при наводнения, земетресения, епидемии. Оказва помощ на развиващите се страни, изразяваща се в обучение и проекти за водоснабдяване, строежи на болници, язовири и др.

Правителствата на много от развитите страни предоставят своите фондове за подпомагане на АДРА, за да реализира хуманитарни проекти по света. Със своето поведение и прецизност тя е заслужила доверието на правителствените и международните организации.

ADRA International е член на световната организация на фондациите към ООН. Има офиси в 125 страни, представени в ООН. Нейната емблема е позната по всички континенти в стотици страни.

Активно участва и реализира различни проекти по всички континенти. В Европа АДРА има офиси във всички страни. Те са обединени в един офис на АДРА, който се намира в Брюксел. Офиса на АДРА Европа е член на КОНКОРД.

България 
АДРА открива свой клон в България през 1992 г. Регистрирана е на 10 юни 1992 г. и е пререгистрирана през 1998 г. с решение на Софийския градски съд. Неин председател е Венцислав Панайотов, а директор – Мариан Димитров. „АДРА България“ работи в тясно сътрудничество със следните държавни и местни орани в страната:
 Министерство на труда и социалната политика
 Министерство на здравеопазването
 Министерство на образованието и науката
 Агенция за чуждестранна помощ
 Държавна агенция за бежанците
 общински администрации

„Адра България“ е член на Европейската асоциация на АДРА, която има свой представител в Европейския съюз. Съосновател е и член на Българската платфорна за международно развитие. За кратко време изгражда стабилна мрежа от сътрудници и доброволци в повече от 150 селища в страната, готови да се включат в различни инициативи или при реакция за спешни нужди. Разполага със собствена складова база. Фондацията разполага с оборудван Мобилен кабинет, и полева палатка за безплатни прегледи.

Фондацията е реализирала десетки хуманитарни проекти. Медицинска техника: рентгенови апарати, стерилизатори, мамографи, ЕКГ, ехографи, операционни маси, инвалидни колички, стотици тонове хранителни продукти, дрехи, медикаменти, парични помощи, предназначени за пенсионери, за домове за сираци, за стари хора, за лица с физически, психически и умствени увреждания, за деца с психически разстройства и физически увреждания, за болници и училища, за затвори, за съюзите на: слепите, глухите и инвалидите, за общински центрове за социални грижи и др.

Външни препратки 
  ADRA Bulgaria 
  ADRA International website
  ADRA Deutschland
  ADRA Österreich
    ADRA Schweiz
  ADRA Italia
  ADRA Canada site
  ADRA Australia site 
  ADRA UK site
  ADRA New Zealand site
  ADRA France site 
  ADRA Sri Lanka

Благотворителни организации
Международни организации
Християнски организации
Организации в Мериленд
Адвентизъм
Основани в САЩ през 1986 година